**RAAMLEPING nr 6-27/2025/86**

**Riigimetsa Majandamise Keskus**, registrikoodiga 70004459, asukohaga Mõisa/3, Sagadi küla, Haljala vald, 45403 Lääne-Virumaa (edaspidi Tellija), keda esindab seaduse alusel juhatuse liige Agne Aija, ühelt poolt

ja

**Elke Tallinn AS**, registrikoodiga 10000805, asukohaga Mustamäe tee 22, 10621 Tallinn (edaspidi Täitja), keda esindab seaduse ja põhikirja alusel juhatuse liige Raido Rosenfeld

ja

**Amserv Auto Osaühing**, registrikoodiga 10000018, asukohaga Pärnu mnt 232/1, 11314 Tallinn (edaspidi Täitja), keda esindab seaduse ja põhikirja alusel juhatuse liige Margus Nõmmik

keda edaspidi nimetatakse ka eraldi Pool või koos Pooled on sõlminud raamlepingu (edaspidi Leping) alljärgnevas:

1. **Lepingu dokumendid**
   1. Käesolev Leping sõlmitakse riigihanke „Sõidukite ostmine 2025“ (edaspidi nimetatud Riigihange, viitenumber 297820, DHS 1-47.3457/1) tulemusena.
   2. Lepingu esemeks on **sõidukite ostmine** (edaspidi Kaup) **hanke osas 1** koos hooldusteenusega (edaspidi Teenus) vastavalt Lepingule ja Lepingu dokumentidele.
   3. Pooled lähtuvad Lepingu täitmisel Lepingust ja Lepingu lisadest ning muudatusi nimetatud dokumentides kajastuva osas on Pooltel võimalik teha üksnes kahepoolse kirjaliku kokkuleppega. Lepingul on sõlmimisel järgmised lisad:
      1. Punktis 1.1. viidatud Riigihanke alusdokumendid (edaspidi nimetatud alusdokumendid) (Lepingu Lisa 1);
      2. Täitja Pakkumus (Lepingu Lisa 2).
   4. Täitja poolt Pakkumuses toodud Kauba ja Teenuse hinnad on Lepingu kehtivuse ajal lõplikud ega kuulu korrigeerimisele, välja arvatud juhul, kui hinnad muutuvad Tellija jaoks soodsamaks.
   5. Kauba nimetus ja tehniline kirjeldus, nõuded Kaubale ja Teenusele, Täitja ülesanded (sh tarnetingimused ja hoolduspunktide nimekiri), Tellija õigused, eelduslikud kogused ja hinnad on toodud Lepingu lisades nr 1 ja 2.
   6. Hankija ei ole Lepingu täitmisel seotud eeldatava mahuga, Kaupa tellitakse vastavalt reaalsele vajadusele ja olemasolevatele võimalustele. Hankijal on õigus vajadusel soetada täiendavalt Kaupa Lepingu perioodi jooksul.
   7. Lepingu periood Kauba väljaostu osas on 12 kuud ning Kauba garantii osas 60 kuud.
2. **Esmane tellimus**
   1. Täitja müüb ja Tellija ostab osas 1 0 sõidukit.
3. **Tasu maksmine**
   1. Täitja müüb ja Tellija ostab Kauba vastavalt Lepingu Lisale 2 ostuhinnaga:
      1. Osas 1 – 39 984,68 €/tk km-ta.
   2. Täitja teostab oma kulul Kauba registreerimisega seotud toimingud.
   3. Tellija tasub Kauba tehnohoolduse eest vastavalt Lisas 2 fikseeritud hindadele. Tehnohoolduse eest tasutakse pärast vastavate tehnohoolduse toimingute igakordset teostamist.
   4. Lepingu punktides 3.1 ja 3.3. kokku lepitud hindadele lisandub käibemaks.
   5. Tellija ei tasu Täitjale ettemaksu.
   6. Täitja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.
   7. Arve esitamise aluseks on Kauba või Teenuse üleandmine Tellijale.
   8. Arved kuuluvad Tellija poolt tasumisele 14 (neljateistkümne) päeva jooksul arve kättesaamise kuupäevast alates.
   9. E-arve peab sisaldama Kauba või Teenuse tegelikku tellimust vormistanud kontaktisiku nime või Lepingust tulenevat Tellija kontaktisiku nime ning selgelt ja üheselt viitama Lepingu numbrile ja arve perioodile.
   10. E-arve peab vastama Eesti e-arve standardile.
   11. Käesolevas punktis sätestatud tingimustele mittevastav arve ei kuulu tasumisele.
4. **Kauba üleandmine ja omandiõiguse üleminek**
   1. Täitja on kohustatud Kauba Tellijale üle andma vastavalt graafikule, mis esitatakse Tellijale 2 nädala jooksul peale tellimuse esitamist.
   2. Kaup peab vastama Lepingus kokkulepitule ning samaliigilistele kaupadele kehtestatud standarditele, samuti Kaubale kehtestatud tehnilistele tingimustele ning kvaliteedinõuetele, mis väljendub eelkõige võimaluses kasutada Kaupa vastavalt Kauba sihtotstarbele. Tellijal on õigus keelduda ebakvaliteetsete ja Tellija tellimusele mittevastava Kauba vastuvõtmisest.
   3. Kaup antakse üle:
      1. koguseliselt – vastavalt Tellija tellimusele, mis peab kajastuma Kauba saatedokumendil;
      2. kvaliteediliselt – vastavalt Lepingus, Lepingu lisades ja seaduses ettenähtud tingimustele.
   4. Kauba tellimine toimub e-posti teel. Kuni Kauba Tellijale üleandmiseni lähtekohas kannab Täitja kõiki Kaubaga seonduvaid kulutusi (maksud, transpordikulud) ja riske.
   5. Kauba üleandmine ja vastuvõtmine toimub üleandmise-vastuvõtmise akti allkirjastamisega Poolte esindajate poolt.
   6. Juhul, kui Tellija avastab Kauba vastuvõtmisel erinevused Kauba komplektsuses ja erinevuse tellitud kogusest, mittekvaliteetsuse või muu erinevuse võrreldes tellimuse ja/või Lepinguga, peab Tellija teatama sellest Täitjale kirjalikku taasesitamist võimaldavas vormis 10 (kümne) kalendripäeva jooksul Kauba kättesaamise kuupäevast alates.
   7. Kui Tellija avastab Kauba erinevuse tellitud kogusest, mittekvaliteetsuse või muu erinevuse võrreldes Lepinguga hiljem kui selle vastuvõtmisel (Kauba kasutamisel), peab Tellija teatama sellest Täitjale kirjalikku taasesitamist võimaldavas vormis 10 (kümne) kalendripäeva jooksul erinevuse või puuduse teadasaamise kuupäevast alates.
   8. Täitja peab saadud pretensiooni läbi vaatama ning kirjalikku taasesitamist võimaldavas vormis vastuse andma 5 (viie) kalendripäeva jooksul pretensiooni saamise kuupäevast.
   9. Tellijal on õigus taotleda Täitja esindaja kohalesaabumist (kohalekutsumisel peab olema näidatud soovitav esindaja kohalesaabumise kuupäev). Täitja esindaja juuresolekul koostatakse kontrollakt Kauba puuduste kohta. Juhul, kui Täitja oma esindajat määratud tähtajaks kohale ei saada või ei soovi akti koostamisel osaleda võib Tellija koostada ühepoolse akti, mis on pretensiooni esitamise aluseks ning tõendina Täitja poolt aktsepteeritav.
   10. Mittekvaliteetseks või Lepingu tingimustele mittevastavaks tunnistatud Kauba osas on Täitja kohustatud Tellija nõudmisel kas:
       1. vahetama puudustega Kauba oma kulul ümber puudusteta Kauba vastu Tellijaga kokkulepitud tähtaja jooksul;
       2. parandama tasuta puudused Kauba kvaliteedis või hüvitama Tellijale Kauba parandamiseks tehtud kulud Tellijaga kokkulepitud tähtaja jooksul ja suuruses;
       3. alandama Kauba maksumust;
       4. teostama muid Tellijaga kokkulepitud ja seaduses või Lepingus ettenähtud toiminguid.
   11. Punktis 4.10. sätestatu ei piira Tellija õigust nõuda Lepingu rikkumise eest kahju hüvitamist, leppetrahvi või kasutada muid seaduses ja Lepingus sätestatud õiguskaitsevahendeid (sh samaaegselt, arvestades õigusaktides sätestatud piiranguid).
5. **Täitja õigused ja kohustused**
   1. Täitja esitab peale üleandmise-vastuvõtmise akti allkirjastamist mõlema poole poolt Tellijale arve üleantud Kauba eest tasumiseks.
   2. Täitja on kohustatud registreerima Kauba enne Tellijale üleandmist Transpordiametis Tellija omandisse.
   3. Täitja teatab kirjalikult Tellija esindajale Kauba üleandmise tähtpäeva vähemalt 3 (kolm) tööpäeva ette.
   4. Täitja kohustub tagama Kauba vastavuse valmistaja tehnilistele tingimustele, käesoleva Lepingu dokumentide tingimustele, Eestis seda liiki vara suhtes kehtivatele standarditele ning tehnilistele nõuetele ja seda liiki varadele üldiselt esitatavatele nõuetele.
   5. Täitja on kohustatud Kauba Tellijale üle andma komplektsuses (s.h lisavarustus), mis vastab Lepingu Lisas 1 toodule.
   6. Täitja annab Tellijale müüdud sõiduki(te)le garantii kestusega 5 aastat, läbisõidupiiranguga … km. Täitja tagab sõiduki(te) garantii kehtivuse ajal kõigi ilmnenud puuduste viivitamatu ja tasuta kõrvaldamise vastavalt valmistaja ja Täitja garantiitingimustele, kuid need tingimused ei tohi eeldada mingit lisatasu maksmist.
   7. Täitja kohustub teostama Kauba tehnohooldust vastavalt Lepingu Lisas 2 toodule ja valmistajatehase poolt esitatud nõuetele.
   8. Täitja kohustub tagama Kauba teenindamise kõikides Eestis asuvates Täitja poolt volitatud hooldejaamades edaspidiseks hoolduseks ja remondiks.
   9. Täitjal on õigus saada üle antud Kauba eest Lepingus kokkulepitud tasu.
6. **Tellija õigused ja kohustused**
   1. Tellija on kohustatud tasuma Täitja poolt vastavalt Lepingule esitatud arved 14 (neljateistkümne) kalendripäeva jooksul arvates vastava arve saamisest.
   2. Tellija kohustub Kauba vastu võtma Täitja poolt vastavalt Lepingu punktile 5.3 saadetud teates sätestatud kuupäeval.
   3. Tellijal on õigus nõuda Täitjalt Lepinguga sätestatud kohustuste täitmist ning pidada Täitjale tasumisele kuuluvast summast kinni leppetrahv.
7. **Vastutus** 
   1. Täitja vastutab Lepingu nõuetekohase täitmise, sh tähtaegsuse ja kvaliteedi ning tulemuste õige kajastamise ja kavandatud eesmärkide saavutamise eest.
   2. Lepinguliste kohustuste mittetäitmisel või mittekohase täitmise korral kannavad Pooled varalist vastutust otsese ja dokumentaalselt tõendatud varalise kahju ulatuses. Lahkarvamuste korral võivad Pooled kasutada sõltumatut eksperti, ekspertiisi kulud kannab Pool, kelle kahjuks ekspertiisiotsus tehti.
   3. Kui Täitja ei tarni Kaupa õigeaegselt on Täitja kohustatud Tellija poolt esitatud kirjaliku nõude esitamisel tasuma Tellijale leppetrahvi 0,5% (null koma viis protsenti) tellimuse kogumaksumusest iga tähtajast üle läinud kalendripäeva eest.
   4. Juhul, kui Kaup ei vasta Lepingu tingimustele ning Tellija saadab Kauba Täitjale asendamiseks või remontimiseks, on Tellijal õigus nõuda Täitjalt leppetrahvi 0,5% (null koma viis protsenti) tellimuse kogumaksumusest iga päeva eest, mil Tellija ei saanud Kaupa kasutada kuni selle asendamiseni või puuduste kõrvaldamiseni.
   5. Kui Täitja rikub muid, Lepingu punktides 7.3. ja 7.4. nimetamata kohustusi, on Tellijal õigus nõuda Täitjalt igakordse rikkumise korral kuni 500 (viissada) eurot leppetrahvi.
   6. Kui punktides 7.3., 7.4. ja 7.5. kirjeldatud juhtumid on leidnud aset rohkem kui 3 (kolmel) korral Lepingu kehtivuse aja jooksul, on Tellijal õigus Leping ühepoolselt üles öelda ja/või nõuda igakordselt kuni 1000 (tuhat) eurot leppetrahvi.
   7. Pretensioonid Lepingu mittenõuetekohase täitmise kohta esitab Tellija Täitjale kirjalikku taasesitamist võimaldavas vormis.
   8. Lepingu ülesütlemisõiguse ja kahju hüvitamise nõude õiguse kasutamine ei välista Tellija õigust Lepingu rikkumise eest ka leppetrahvi nõuda.
   9. Tellijal on õigus leppetrahvi summa tasaarvestada vastavas ulatuses Lepingus kokku lepitud Kauba eest tasumise nõudega.
   10. Leppetrahv on kokku lepitud kohustuse täitmise tagamiseks, mitte kohustuse täitmise asendamiseks.
   11. Poolel on õigus nõuda leppetrahvi tasumist kolme kuu jooksul arvates päevast, mil ta sai teada leppetrahvi nõudmise õiguse tekkimisest.
   12. Leppetrahvi ja viivise maksmiseks kohustatud Pool on kohustatud tasuma leppetrahvi ja viivise 21 (kahekümne ühe) kalendripäeva jooksul arvates õigustatud Poolelt sellekohase nõude saamisest.
   13. Kui Tellija ei tasu Täitja esitatud arvet õigeks ajaks, on Täitjal õigus nõuda viivist 0,15% (null koma viisteist) võlgnevusest iga tasumisega viivitatud päeva eest kuni kohustuste täitmiseni.
8. **Garantii** 
   1. Täitja annab Kaubale garantii Lepingu Lisas 1 toodud ajavahemikuks ja tingimustel alates Poolte poolt Kauba üleandmise-vastuvõtmise allkirjastamise päevast. Kui tootjapoolne garantii on pikem, kohaldub Kaubale tootja garantii. Täitja tagab garantiiperioodi jooksul ilmnenud kõikide tootjapoolsete vigade ja/või puuduste tasuta kõrvaldamise või Lepingu eseme asendamise puudusteta esemega omal kulul.
   2. Garantiiperiood pikeneb garantiiperioodil ilmnenud puuduste kõrvaldamise aja võrra, mis fikseeritakse vastavas üleandmise-vastuvõtmise akti.
   3. Garantii kehtib tingimusel, et Kaupa on kasutatud selleks ettenähtud otstarbel. Garantii ei laiene Kauba loomulikule kulumisele.
9. **Vääramatu jõud (force majeure)** 
   1. Kohustuse rikkumine on vabandatav, kui Pool rikkus kohustust vääramatu jõu asjaolude tõttu. Vääramatu jõud on mistahes asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks (nt loodusõnnetused, sõda, mobilisatsioon, võimu- ja valitsusorganite aktid jms).
   2. Pool, kellel pole võimalik Lepingut täita seoses vääramatu jõuga, on kohustatud sellest koheselt teisele Poolele kirjalikult teatama. Sama kehtib ka vääramatu jõu asjaolude lõppemise kohta.
10. **Tellija ja Täitja esindajad** 
    1. Täitja esindaja(d), kes omavad õigust ja kohustust jälgida Lepinguga Tellija ja Täitja poolt võetud kohuste täitmist Elke Tallinn AS-i poolt, on: Eero Pikka, tel +372 514 4459, e-post [eero.pikka@elke.ee](mailto:eero.pikka@elke.ee).
    2. Täitja esindaja(d), kes omavad õigust ja kohustust jälgida Lepinguga Tellija ja Täitja poolt võetud kohuste täitmist Amserv Auto Osaühingu poolt, on: Silvo Loomet, telefon +372 523 0247, e-post [silvo.loomet@amserv.ee](mailto:silvo.loomet@amserv.ee).
    3. Tellija esindaja(d), kes omavad õigust ja kohustust jälgida Lepinguga Tellija ja Täitja poolt võetud kohuste täitmist, on: Mihkel Merimaa, tel +372 504 4107, e-post [mihkel.merimaa@rmk.ee](mailto:mihkel.merimaa@rmk.ee).
11. **Muu** 
    1. Leping tühistab kõik Poolte vahelised varasemad suulised või kirjalikud kokkulepped, mis puudutavad Lepingu tingimusi.
    2. Lepingust tulenevad vaidlused lahendatakse eelkõige läbirääkimiste teel Poolte vahelise kokkuleppega. Kokkuleppe mittesaavutamisel pöördutakse lahenduse saamiseks Harju Maakohtusse.
    3. Täitja võib Lepingust tulenevad kohustused anda üle kolmandale isikule üksnes Tellija eelneval kirjalikul nõusolekul. Eeltoodu kehtib ka siis, kui Lepingu või selles kokku lepitud õiguste ning kohustuste kolmandale isikule üleandmine toimub Täitja poolt ettevõtte üleandmise tulemusena.
    4. Pooled võivad loovutada Lepingust tulenevaid rahalisi nõudeid kolmandatele isikutele. Pooled on kohustatud teineteist nõude loovutamisest viivitamatult informeerima.
    5. Lepingu täitmise keel on eesti keel.
    6. Lepinguga seotud informatsioonilise iseloomuga teated edastatakse Poolte vahel elektronposti teel, sh pretensioonid. Muud Pooltele õiguslikke tagajärgi kaasatoovad teated vormistatakse kirjalikult. Kontaktisiku e-mailile edastatud teate ja pretensiooni loevad Pooled kättesaaduks koheselt pärast teate või pretensiooni saatmist. Kontaktide muutumisest kohustub Pool teist Poolt koheselt teavitama.
    7. Lepingu lisad kuuluvad Poolte poolt allakirjutatud Lepingu juurde ja kehtivad selle lahutamatute osadena.
    8. Leping on koostatud eesti keeles.
    9. Leping allkirjastatakse digitaalselt.
12. **Poolte rekvisiidid:**

**Tellija Täitja**

**Riigimetsa Majandamise keskus Elke Tallinn AS**

Rg-kood: 70004459 Rg-kood: 10000805

Mõisa/3, Sagadi küla, Haljala vald, Mustamäe tee 22, 10621 Tallinn

45403 Lääne-Virumaa

Tel: +372 676 7500 Tel: +372 650 5700

E-post: [rmk@rmk.ee](mailto:rmk@rmk.ee) E-post: [mustamae@elke.ee](mailto:mustamae@elke.ee)

Agne Aija Raido Rosenfeld

Juhatuse liige Juhatuse liige

**Täitja**

**Amserv Auto Osaühing**

Rg-kood: 10000018

Pärnu mnt 232/1, 11314 Tallinn

Tel: +372 650 2194

E-post: [info@amserv.ee](mailto:info@amserv.ee)

Margus Nõmmik

Juhatuse liige